भोजपुरी सिनेजगत के जुबलीस्टार दिनेश लाल यादव निरहुआ और डायमंड आॅफ भोजपुरी रविकिशन के बीच जोरदार जंग होने वाली है। एक बार फिर ये दोनों स्टार आपस में खूनी खेल खेलने वाले है। जी हां, प्रियंका चोपड़ा की दूसरी भोजपुरी फिल्म काशी अमरनाथ में ये दोनों आपस में भीड़ते दिखाई देंगे। पर्पल पेबल पिक्चर्स और रोज क्वार्ट्ज एंटरटेनमेंट के बैनर तले बन रही इस फिल्म की निर्मात्री प्रियंका चोपड़ा, डॉ मधु चोपड़ा और नेहा शांडिल्य है । काशी अमरनाथ में में रवि किशन, निरहुआ मुख्य भूमिका में हैं जबकि उनका साथ दे रही हैं आम्रपाली दुबे और सपना गिल । सपना गिल की इस फिल्म से भोजपुरी फिल्म जगत में एंट्री हो रही है । लेखक निर्देशक संतोष मिश्रा की इस फिल्म के अन्य प्रमुख कलाकारों में सुशील सिंह, मनोज टाईगर , ब्रिजेश त्रिपाठी, अनूप अरोड़ा , सोनिया मिश्रा , अयाज खान, आदि मुख्य भूमिका में हैं । फिल्म के एसोसिएट प्रोड्यूसर है रवि शंकर जायसवाल, प्रोडक्शन हेड हैं मनोहर रवीन्द्रन, कार्यकारी निर्माता है महेश उपाध्याय। निर्मात्री डॉ मधु चोपड़ा ने बताया कि पर्पल पेबल पिक्चर्स की पहली फिल्म बम बम बोल रहा है काशी की तुलना में काशी अमरनाथ अलग फ्लेवर की फिल्म होगी । निर्देशक संतोष मिश्रा के अनुसार फिल्म की शूटिंग मुम्बई के अलावा बिहार और झारखंड में भी होगी ।
bho_Deva